6. Lokalaftale mellem Favrskov Kommune og Favrskov Lærerforening (Åben)
Tidl. politisk behandling BY, 24.09.19, pkt. 152
Forventet sagsgang
BS-U, ØK, BY
Lovgrundlag
SAGENS INDHOLD
Byrådet skal i denne sag tage stilling til, hvorvidt den eksisterende lokalaftale mellem [adresse] 
Lærerforening og [adresse] skal revideres eller opsiges. Baggrunden er, at der er indgået aftale 
om arbejdstid for undervisere i kommunerne mellem Kommunernes Landsforening (KL) og Lærernes 
Centralorganisation (LC) i august 2020. Aftalen gælder fra skoleåret 2021/22. 
Byrådet vedtog 24. september 2019 en lokalaftale for Favrskov Kommune gældende fra 1. august 2019 
med følgende hovedtemaer:

Mere tid til kerneopgaven

Rammer for arbejdet med inklusion 

Forbedrede vilkår for nyuddannede lærere.
Ved samme lejlighed besluttede Byrådet, at der i foråret 2021 skulle tages stilling til, hvorvidt lokalaftalen 
skal videreføres, revideres eller opsiges. Som følge af den ny centrale arbejdstidsaftale fremrykkes 
behandlingen heraf.
VURDERING
Børn og Kultur indstiller, at Byrådet tager stilling til, hvorvidt Favrskov Kommune skal have en lokalaftale, 
der supplerer den ny centrale arbejdstidsaftale. Det overordnede tema i arbejdstidsaftalen er forpligtigende 
samarbejde på alle organisatoriske niveauer, og samtidig adresserer aftalen de elementer, der i øjeblikket 
indgår i lokalaftalen, dog undtagen rammerne for arbejdet med inklusion. 
Ønsker Byrådet at fastholde en lokalaftale, anbefaler Børn og Kultur, at lokalaftalen revideres med henblik 
på at understøtte og fokusere på samarbejdssporet i den centrale arbejdstidsaftale. Samtidigt bør den 
eksisterende lokalaftale ved en revision afgrænses, således at der ikke er overlappende bestemmelser 
mellem den centrale og den lokale aftale. 
I den forbindelse anbefaler Børn og Kultur, at området inklusion ikke videreføres i lokalaftalen, da Byrådet 
i 2020 både har vedtaget særskilte principper for inkluderende fællesskaber og afsat særlige ressourcer til 
dette område som led i aftalen om Budget 2021-24. 
Såfremt Byrådet ønsker at videreføre lokalaftalen indledes drøftelser med Favrskov Lærerforening med 
udgangspunkt i ovenstående anbefalinger. Udkastet til lokalaftale forventes at kunne forelægges Byrådet i 
april 2021.
Børn og Kultur vurderer, at der ikke er et formelt krav for en lokalaftale. Det beror på, at den ny centrale 
arbejdstidsaftale regulerer de områder som lokalaftalen omfatter, fx samarbejde, arbejdets tilrettelæggelse 
og forberedelse mv. Den centrale aftale indeholder ikke krav om indgåelse af lokale aftaler. Byrådet 
Byråd
26-01-2021 19:00
Sagsnr. [adresse]
DokID: 
Sagsbehandler : Emily Jespersen 
Lene Rasmussen (tinj)
besluttede 25. februar 2014, at 35 timer af lærernes og børnehaveklasseledernes gennemsnitlige ugentlige 
arbejdstid på 40 timer, som udgangspunkt planlægges at foregå på skolen. Denne beslutning vil være 
gældende, uagtet om der indgås en lokalaftale
Såfremt lokalaftalen opsiges, vil Børn og Kultur i samarbejde med Favrskov Lærerforening fortsætte 
arbejdet med at implementere den centrale arbejdstidsaftale. 
ØKONOMI
En eventuel lokalaftale udmøntes inden for den eksisterende økonomiske ramme.
INDDRAGELSE
Såfremt Byrådet ønsker at videreføre lokalaftalen indledes drøftelser med Favrskov Lærerforening.
INDSTILLING
Direktøren for Børn og Kultur indstiller til Byrådet:
1.
At der tages stilling til, om eksisterende lokalaftale med Favrskov Lærerforening skal opsiges, eller 
om der skal forelægges Byrådet forslag til en revideret lokalaftale.
BESLUTNING
 
Børne- og Skoleudvalget, 6. januar 2021:
Fraværende: Ingen
Børn og Skoleudvalget indstiller til Byrådet, at den eksisterende lokalaftale med Favrskov Lærerforening 
bevares, men tilrettes således, at aftalen fremover baseres på den centrale aftale mellem KL og LC. Børn 
og Kultur sikrer i dialog med Favrskov Lærerforening, at både den lokale og den centrale aftale ligger til 
grund for planlægningen af skoleåret 2021-22. Den lokale aftale drøftes i 2021 mellem Børn og Kultur og 
Favrskov Lærerforening. Målet er, at Byrådet i januar 2022 forelægges en revideret lokalaftale, der kan 
ligge til grund for planlægningen fra skoleåret 2022-23.
Økonomiudvalget, 19. januar 2021:
Fraværende: Ingen
Indstillingen fra Børne- og Skoleudvalget indstilles godkendt.
Byrådet, 26. januar 2021:
Fraværende: Ingen
Godkendt.
Bilag
